তামিলানড়ুর রাজ্যপাল পড়ুয়াদের জয়শ্রীরাম মন্ত্রোচ্চারণ করতে বলে বিতর্কে

ওয়েবডেস্ক: ফের বিতর্কে আরএন রবি (RN Ravi)। তামিলনাড়ুর (Tamilnadu) রাজ্যপাল আরএন রবি ছাত্র ছাত্রীদের জয় শ্রীরাম মন্ত্রোচ্চারণ করতে বলে বিতর্কে জড়ালেন। রবিবার মাদুরাইয়ের ইঞ্জিনিয়ারিং কলেজের ঘটনা। ডিএমকে ও কংগ্রেসে অভিযোগ তুলেছে, ওই রাজ্যপাল আরএসএসের আদর্শ প্রচার করছেন। আরএন রবি ছাত্রছাত্রীদের বলেন, এমনভাবে জয়শ্রীরাম গাইতে যাতে কাম্ব রামায়ণের রচয়িতা কবিকে শ্রদ্ধা করা যায়। ডিএমকে ও কংগ্রেসের অভিযোগ, তিনি ধর্মীয় নেতার মতো আচরণ করছেন।

একটি ভিডিও ভাইরাল হয়েছে। তাতে দেখা যাচ্ছে, সেখানে তিনি ছাত্র ছাত্রীদের কাছে আবদন করছেন। কম্ব রামায়ণমের রচয়িতা প্রাচীন কবিকে সম্মান জানাতে বলছেন। রাজ্যপাল বলেন, আজকের দিনে চলো আমরা একটা খেলা খেলি। যাতে কম্ব রামায়ণের রচয়িতাকে সম্মান জানাতে পারি।

আরও পড়ুন: অন্ধ্রপ্রদেশে বাজি কারখানায় বিস্ফোরণে শোকজ্ঞাপন মুখ্যমন্ত্রী চন্দ্রবাবু নাইডুর, আহতদের দ্রুত চিকিৎসার নির্দেশ

এই ঘটনায় ডিএমকের মুখপত্র ধরণীধর বলেছেন, দেশের নিরপেক্ষ মূল্যবোধের বিরুদ্ধে এই ঘটনা। কেন রাজ্যপাল আবার সংবিধানের নিয়ম ভাঙতে চান। কেন তিনি এখনও ইস্তফা দেননি। তিনি একজন আরএসএসের মুখপাত্র। কংগ্রেস বিধায়ক আসান মওলানা বলেছেন, তিনি একটি ধর্মীয় আদর্শকে প্রচার করছেন। উল্লেখ্য, তামিলনাড়ুর সরকার ও রাজ্যপালের মধ্য বিরোধ তুঙ্গে ওঠে। রাজ্যপাল বিল আটকে রেখে দেয়। নির্দিষ্ট সময়ের বেশি রাজ্যপাল বিল আটকে রাখতে পারবেন না। সুপ্রিম কোর্ট তাতে যুগান্তকারী রায় দেন। এমনকী সেই প্রসঙ্গে সুপ্রিম কোর্ট রাষ্ট্রপতিকেও তিন মাসের মধ্য বিলে অনুমোদন দিতে বলেন। সেই ঘটনায় দেশের একমাত্র রাজ্য তামিলনাড়ু যেখানে রাজ্যপালের অনুমোদন ছাড়াই বিলটিকে আইনে পরিণত করা হয়েছে।